Z A P I S N I K

1. (konstituirajuće) sjednice Vijeća Mjesnog odbora  Kupinečki Kraljevec - centar,

održane 23. lipnja 2021.


Sjednica se održava u sjedištu Gradske četvrti Brezovica, Brezovička cesta 100, s početkom u 14,00 sati. 
NAZOČNI IZABRANI ČLANOVI VIJEĆA: Kristijan Jakolić, Ivan Krešić, Dubravka Milača i Mladen Mlinarić.
NENAZOČNI IZABRANI ČLANOVI VIJEĆA: Marko Samaržija.

OSTALI NAZOČNI:
- Milan Kulaš, voditelj P.O. Brezovica (Novi Zagreb)

- Petar Vukelić, viši stručni suradnik
- Lidija Špišić, stručni referent  za rad gradskih četvrti i mjesnih odbora
- Kamelia-Antonia Pelikon, stručni referent za rad gradskih četvrti i mjesnih odbora.

- Stjepan Tomislav Križanić,  stručni referent za rad gradskih četvrti i mjesnih odbora.

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju Pročelnice Gradskog ureda za mjesnu samoupravu, sjednicom predsjedava Voditelj Područnog odsjeka Brezovica (Novi Zagreb), Milan Kulaš.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća (4/5) i otvara konstituirajuću sjednicu Vijeća Mjesnog odbora Kupinečki Kraljevec – centar.

Na prijedlog predsjedatelja, Vijeće bez rasprave, jednoglasno, utvrđuje

DNEVNI RED

1. Osnivanje i izbor članova Mandatnog povjerenstva

2. Izvješće Mandatnog povjerenstva o provedenim izborima za članove Vijeća
    Mjesnog odbora Kupinečki Kraljevec - centar
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi
Predsjedatelj najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koja je dobila najveći broj glasova, g. Mladen Mlinarić.
Ad 1)  Osnivanje i izbor članova Mandatnog povjerenstva
Predsjedatelj iznosi Prijedlog zaključka o osnivanju i o izboru članova Mandatnog povjerenstva te otvara raspravu.

Bez rasprave, Vijeće jednoglasno (4 glasova „za“), donosi
Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Kupinečki Kraljevec -centar (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


    za predsjednicu:    Dubravka Milača;


    za članove:        1. Kristijan Jakolić i




       2. Mladen Mlinarić.


Predsjedatelj poziva Mandatno povjerenstvo da pripremi Izvješće o provedenim izborima i prijedlog zaključka o verifikaciji mandata članovima Vijeća. 

Ad 2) Izvješće Mandatnog povjerenstva o provedenim izborima za članove Vijeća
          Mjesnog odbora Kupinečki Kraljevec - centar s prijedlogom za verifikaciju 
          mandata 
Predsjednica  Mandatnog povjerenstva podnosi 
I Z V J E Š Ć E

o provedenim izborima za članove Vijeća Mjesnog odbora Kupinečki Kraljevec - centar 

s prijedlogom za verifikaciju mandata članovima Vijeća

I.


A)  Mandatno povjerenstvo razmotrilo je Rezultate Izbornog povjerenstva za izbor članova vijeća gradskih četvrti i članova vijeća mjesnih odbora (u nastavku teksta: Izborno povjerenstvo) o provedenim izborima za članove Vijeća Mjesnog odbora Kupinečki Kraljevec  - centar (u nastavku teksta: Vijeće) 16. svibnja 2021.,  Klasa: 013-03/21-010/2, Urbroj: 251-01-21-21-212, od 17. svibnja 2021. i akte objave kandidacijskih lista od 23. travnja 2021.  te je konstatiralo da je Izborno povjerenstvo utvrdilo i objavilo rezultate izbora za 5 članova Vijeća, 17. svibnja 2021., koji su postali konačni 27. svibnja 2021.


Od ukupno 783 birača upisanih u popis birača Mjesnog odbora glasovalo je 373 birača, odnosno 47,64 % .


Nevažećih je bilo 9 glasačkih listića, odnosno 2,41 %.

a) Pojedine kandidacijske liste dobile su sljedeći broj glasova:

1. HRVATSKA DEMOKRATSKA ZAJEDNICA – HDZ                      161 glas          44,23%      

    HRVATSKO SOCIJALNO-LIBERALNA STRANKA – HSLS

    HRVATSKA STRANKA UMIROVLJENIKA – HSU

    Nositelj kandidacijske liste: MLADEN MLINARIĆ

2.  SOCIJALDEMOKRATSKA PARTIJA HRVATSKE – SDP              74 glasa          20,32% 

     Nositelj kandidacijske liste: MARKO SAMARŽIJA                                    

3. „BANDIĆ MILAN 365 – STRANKA RADA I SOLIDARNOSTI“-    65 glasova    17,85%

    „ 365 STRANKA RADA I SOLIDARNOSTI“                                            

      Nositeljica kandidacijske liste: DUBRAVKA MILAČA

4. DOMOVINSKI POKRET – DP                                                              35 glasova      9,61%

    ZELENA LISTA

    Nositelj kandidacijske liste: BRANKO IVANČIĆ        

5. VESNA ŠKARE OŽBOLT – NEZAVISNA LISTA – VESNA ŠKARE  29 glasova  7,96%

     Nositelj kandidacijske liste:PETAR VRBAT

          b) Rezultati izbora na temelju kandidacijskih lista su sljedeći:

1. Kandidacijska lista 

    HRVATSKA DEMOKRATSKA ZAJEDNICA – HDZ     

    HRVATSKO SOCIJALNO-LIBERALNA STRANKA – HSLS

    HRVATSKA STRANKA UMIROVLJENIKA – HSU
    dobila je 3 mjesta te su s te liste izabrani:

    1. MLADEN MLINARIĆ

    2. KRISTIJAN JAKOLIĆ

    3. IVAN KREŠIĆ
2. Kandidacijska lista 

    SOCIJALDEMOKRATSKA PARTIJA HRVATSKE - SDP                           

    dobila je 1 mjesto te je s te liste izabran:
    1. MARKO SAMARŽIJA

3. Kandidacijska lista 

  „BANDIĆ MILAN 365 – STRANKA RADA I SOLIDARNOSTI“-    

  „365 STRANKA RADA I SOLIDARNOSTI“                                   

   dobila je 1 mjesto te je s te liste izabrana:

 1. DUBRAVKA MILAČA

4. Kandidacijska lista

    DOMOVINSKI POKRET – DP

    ZELENA LISTA     

    dobila je 0 mjesta te s te kandidacijske liste nije izabran niti jedan član.

5. Kandidacijska lista 

    VESNA ŠKARE OŽBOLT – NEZAVISNA LISTA – VESNA ŠKARE  

    dobila je 0 mjesta te s te kandidacijske liste nije izabran niti jedan član.


Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.


B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.


Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.


Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.


Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća gradske četvrti, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.


Izabrani član Vijeća također može podnijeti ostavku ili staviti mandat u mirovanje i iz osobnih razloga.


Nitko od izabranih članova Vijeća nije zatražio stavljanje mandata u mirovanje niti je podnio ostavku. Nema niti drugih zapreka za verifikaciju mandata izabranim članovima Vijeća pa. sukladno tome, niti potrebe za određivanjem zamjenika članova u smislu odredaba članka 14. Odluke.

II.


Mandatno povjerenstvo predlaže Vijeću da  prihvati ovo izvješće i  verificira mandate sljedećim članovima Vijeća:

    1. MLADEN MLINARIĆ                 HDZ– HSLS– HSU                                                
    2. KRISTIJAN JAKOLIĆ                 HDZ– HSLS– HSU
    3. IVAN KREŠIĆ                              HDZ– HSLS– HSU                                              
    4.  MARKO SAMARŽIJA               SDP       

    5. DUBRAVKA MILAČA               „365 STRANKA  RADA I SOLIDARNOSTI“                                                                                     

Predsjedatelj otvara raspravu.

Bez rasprave, Vijeće jednoglasno ( 4 glasova „za“), donosi
Z A K LJ U Č A K

o Izvješću Mandatnog povjerenstva
           1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora Kupinečki Kraljevec - centar:


              (ime i prezime)                           (naziv kandidacijske liste)






            1. Mladen Mlinarić
                    HDZ– HSLS-HSU

            2. Kristijan Jakolić                         HDZ–HSLS-HSU

            3. Ivan Krešić                                 HDZ-HSLS-HSU

            4. Marko Samaržija                        SDP 


5. Dubravka Milača                      „365 STRANKA RADA I SOLIDARNOSTI“      


2. Ovaj će  Zaključak biti objavljen na oglasnoj ploči u sjedištu Mjesnog odbora.

Ad 3) Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se ovom zapisniku./

Ad 4) Izbor predsjednika Vijeća

Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća. 
              Prijedlog da se za predsjednika izabere  Mladen Mlinarić podnijeli su članovi: Kristijan Jakolić i Ivan Krešić. 
            /Prijedlog  se prilaže ovom zapisniku./     
           Obzirom da nema drugog prijedloga, otvara raspravu.

Obzirom da se nitko ne javlja za riječ, daje prijedlog na glasovanje.

Za kandidata Mladena Mlinarić glasovala su 4 člana Vijeća.

Predsjedatelj utvrđuje da je Vijeće jednoglasno (4 „za)  usvojilo prijedlog i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Kupinečki Kraljevec - centar


1. Za predsjednika Vijeća Mjesnog odbora Kupinečki Kraljevec - centar izabran je Mladen Mlinarić.


2. Ovaj će zaključak biti će objavljen na oglasnoj ploči u sjedištu Mjesnog odbora.

Nazočni čestitaju izabranom predsjedniku.

Predsjednik zahvaljuje članovima Vijeća na ukazanom mu povjerenju.
Ad 5) Izbor potpredsjednika Vijeća

Predsjednik obavještava članove Vijeća da je u skladu s Poslovnikom Vijeća podnesen  jedan prijedlog za izbor potpredsjednika Vijeća.

              Prijedlog da se za potpredsjednicu  izabere Kristijan Jakolić, podnijeli su članovi: Mladen Mlinarić i Ivan Krešić.
            /Prijedlog se prilaže ovom zapisniku./

Predsjednik otvara raspravu.

           Obzirom da nema drugog prijedloga, predsjednik daje na glasovanje prijedlog. 


Za kandidata Kristijana Jakolić glasovala su 4 člana Vijeća.

Predsjednik utvrđuje da je prijedlog usvojen jednoglasno (4 „za“) i konstatira da Vijeće donosi
Z A K LJ U Č A K

o izboru potpredsjednika Vijeća


1. Za potpredsjednicu Vijeća Mjesnog odbora Kupinečki Kraljevec - centar izabran je Kristijan Jakolić.

2. Ovaj će zaključak biti objavljen na oglasnoj ploči u sjedištu Mjesnog odbora.
            Predsjednik čestita izabranom potpredsjedniku.
            Potpredsjednik zahvaljuje članovima Vijeća na povjerenju.
Ad 6) Pitanja i prijedlozi

Budući da nitko ne traži riječ, predsjednik zaključuje sjednicu.
            Dovršeno u 14,35 sati.

                 Zapisnik vodila:
                    Lidija Špišić
           KLASA: 026-02/21-02/902
           URBROJ:  251-06-11-806-21-2
           Brezovica, 23. lipnja 2021.            
     Predsjednik
                                                                                                     Vijeća Mjesnog odbora

                                                                                                 Kupinečki Kraljevec - centar
                                                                                                            Mladen Mlinarić
